 **MESTSKÁ ČASŤ**

**BRATISLAVA – PODUNAJSKÉ BISKUPICE**

Trojičné námestie 11, 825 61 Bratislava

Materiál určený na rokovanie:

Miestneho zastupiteľstva dňa : 21.03.2023

## 

**Zachovanie linky MHD číslo 79**

**v mestskej časti Bratislava – Podunajské Biskupice**

**Predkladá: Materiál obsahuje:**

Ing. Roman Lamoš - vyjadrenie komisií

starosta - návrh uznesenia

* dôvodová správa

**Zodpovedný:**

Ing. Boris Hurbanič

prednosta

**Spracoval:**

Pavel Drozd

Generálny sekretár kancelárie starostu

**Vyjadrenie komisií**

Komisia finančná, podnikateľských činností a obchodu :

**Komisia finančná, podnikateľských činností a obchodu odporúča prerokovať materiál na Miestnom zastupiteľstve mestskej časti Podunajské Biskupice. Komisia neodporúča spolufinancovanie mestskej časti, ale trvá na zachovaní linky.**

Komisia sociálnych vecí a zdravotníctva :

**Uznesenie č. 6/2023**

Komisia sociálnych vecí a zdravotníctva MsZ m. č. Bratislava-Podunajské Biskupice

**odporúča**

miestnemu zastupiteľstvu schváliť návrh na zachovanie linky MHD 79, tak ako bol predložený na spoločné rokovanie komisií miestneho zastupiteľstva

Komisia školstva :

**Komisia školstva súhlasí s návrhom a odporúča miestnemu zastupiteľstvu navrhovaný materiál prerokovať a schváliť.**

Komisia kultúry, mládeže a športu :

**Komisia kultúry a športu odporúča navrhovaný materiál prerokovať na miestnom zastupiteľstve so zapracovaním pripomienok.**

**Členovia komisie navrhujú k danému materiálu pripomienky ohľadom financovania linky č. 79 s ktorým vyjadrili nesúhlas. Ďalšou pripomienkou je dodanie podkladu s informáciami, či ostatné mestské časti doplácajú za služby mestskej hromadnej dopravy alebo nie.**

Komisia územného plánu, výstavby, životného prostredia, odpadov a cestného hospodárstva

Komisia ÚP,V, ŽP,OaCH

**berie na vedomie**

informáciu o organizácii linky 79 MHD v mestskej časti Bratislava – Podunajské Biskupice

**a odporúča materiál**

na rokovanie Miestnemu zastupiteľstvu mestskej časti Bratislava – Podunajské Biskupice

#### **Návrh uznesenia**

**Uznesenie č. : .....................................**

Miestne zastupiteľstvo Mestskej časti Bratislava – Podunajské Biskupice po prerokovaní:

**A/ berie na vedomie:**

informáciu o organizácii linky 79 MHD v mestskej časti Bratislava – Podunajské Biskupice,

**B/ schvaľuje:**

spolufinancovanie linky číslo 79 v mestskej časti Bratislava – Podunajské Biskupice z rozpočtu mestskej časti vo výške 12 500 € ročne,

**C/ žiada:**

starostu mestskej časti uzatvoriť dohodu mestskej časti Bratislava – Podunajské Biskupice s Magistrátom hlavného mesta SR Bratislavy o premávke linky č. 79 v mestskej časti Bratislava – Podunajské Biskupice a ukladá prednostovi zapracovať schválené financovanie do návrhov budúcich rozpočtov mestskej časti Bratislava – Podunajské Biskupice.

**Dôvodová správa**

Dopravný podnik Bratislava, a.s. po monitorovaní obsadenosti a preskúmaní rentability linky 79 vyrozumel mestskú časť Bratislava – Podunajské Biskupice o budúcom zrušení linky 79. Mestská časť Bratislava – Podunajské Biskupice zastúpená starostom mestskej časti vyvolala rokovanie s Dopravným podnikom Bratislava a.s. a Magistrátom hlavného mesta SR Bratislavy za účelom zachovania existujúcej dopravnej obsluhy oblasti Lieskovec linkou 79.

Linka 79 bude premávať počas pracovných dní v rozšírenom rozsahu prevádzky t.j. 5-21 hod, odchod z Lieskovca 5:29-21:29 v 60 min intervale. Linka 79 nebude počas voľných dní premávať. Dopravný podnik Bratislava, a.s. počas rokovania predložil náklady na fungovanie linky č. 79, ktoré predstavujú výšku viac ako 55 000 EUR/rok. Nakoľko linka 79 je veľmi málo využívaná, ale mestská časť trvá na jej zachovaní tak Dopravný podnik Bratislava, a.s. požaduje od mestskej časti spolufinancovanie tohto spoja. Predrokovaná výška dofinancovania je 12 500 EUR/rok.

Tieto úpravy vedia zrealizovať k zmenovému termínu 25.3.2023 za predpokladu súhlasu zo strany objednávateľa: Magistrátu hlavného mesta SR Bratislavy + zabezpečenia spolufinancovania zo strany mestskej časti Bratislava – Podunajské Biskupice k dátumu zmeny.